User:RAVINDER ATTRI/sandbox

= कैप्टन संजय पराशर =

कैप्टन संजय पराशर मूल रूप से हिमाचल प्रदेश के जिला कांगड़ा की जसवां तहसील के स्वाणा गांव के रहने वाले हैं। उन्होंने वर्ष 1990 में मर्चेंट नेवी में अपना करियर शुरू किया था और कैप्टन पद पर अपनी सेवाएं दीं। मई 2010 में पराशर ने शिपिंग मैनेजमेंट कंपनी की शुरूआत की। वीआर मेरीटाइम नामक शिपिंग कंपनी से वह वर्तमान में 114 समुद्री जहाजों का सफल संचालन कर रहे हैं। कैप्टन पराशर नेशनल शिपिंग बोर्ड के सदस्य के साथ ही हिमाचल सीफेरर्स एसोसिएशन के संस्थापक सदस्य भी हैं।

कैप्टन संजय पराशर भारतीय समुद्री नाविकों के लिए भी बड़ी भूमिका निभाते हैं। यही कारण है कि उन्हें समुद्र के मसीहा की उपाधि दी गई है। एक बार फिर पराशर ने साइप्रस में फंसे 11 नाविकों की सकुशल वतन वापसी करवाई है। दरअसल साइप्रस के समीप समुद्री जहाज पर इन नाविकों का कंपनी से मूलभूत सुविधाओं को लेकर विवाद हो गया। कंपनी का मालिक नाविकों की बात सुनने को कतई तैयार नहीं था। बाद में बात इतनी बढ़ गई कि इन 11 नाविकों को जहाज से उतरना पड़ा, लेकिन जिस जगह पर नाविक रुके हुए थे, वहां ढंग की खाने व पीने की भी व्यवस्था नहीं थी। हालात दिन-प्रतिदिन बद से बदतर होते जा रहे थे, लेकिन उनके पास देश वापस लौटने के लिए कोई विकल्प ही मौजूद नहीं था।

कैप्टन संजय ने विदेश मंत्रालय के साथ भारतीय दूतावास के समक्ष इस मुद्दे को उठाया और नाविकों के स्वजन से लगातार संपर्क में रहे। सांसद अर्जुन सिंह मीणा भी संजय से इस मसले को लेकर बात करते रहे। संजय के प्रयासों के बाद ये नाविक हवाई जहाज से गणेश चतुर्थी के दिन वापस लौट आए। नाविकों के लौटने पर सांसद मीणा ने संजय को बधाई देते हुए कहा कि पराशर नाविकों के लिए लंबे समय से कार्य कर रहे हैं और एक बार उन्होंने मदद को हाथ आगे बढ़ाकर इस नेक कार्य को अंजाम दिया।

ये समुद्री नाविक उत्तर प्रदेश के प्रतीक व अवधेश त्रिपाठी, उदयपुर के संजीव, बिहार के चंदन कुमार व ऋषभ राज, हरियाणा के योगेेश, तमिलनाडु के विजय सेखरन, महाराष्ट्र के सुनील, केरल के बिंदू थामस व सुमेश, बंगाल के महबूब जाहेदी से संबंध रखते हैं और अब अपने घरों को लौट रहे हैं। इन नाविकों ने अपने अनुभव साझा करते हुए कहा कि साइप्रस में खाने व पीने के अलावा ठहरने की भी व्यवस्था न के बराबर थी। ऐसे में पराशर उनके लिए मसीहा बन गए।

संजय पराशर ऐसे मामलों में पिछले कई वर्षों से समुद्री नाविकों के मददगार रहे हैं। अब तक उन्होंने 610 से ज्यादा मामलों में 2550 समुद्री नाविकों की प्रत्यक्ष व अप्रत्यक्ष तरीके से मदद की है। कैप्टन संजय का कहना था कि उनकी वजह से अगर नाविकों का किसी प्रकार से भला होता है, इससे बड़ी खुशी की बात क्या हो सकती है। बताया कि हिमाचल सीफेर्रस एसोसिशन भी नाविकों के लिए कार्य कर रही है और अगर किसी नाविक को कोई परेशानी पेश आती है तो वह उनसे सीधा संपर्क कर सकता है।